[pic] | COMISIA EUROPEANĂ |

Bruxelles, 17.12.2009

COM(2009)704 final

2009/0189 (NLE)

Propunere de

DECIZIE A CONSILIULUI

privind încheierea Acordului între Uniunea Europeană și Republica Islanda și Regatul Norvegiei privind aplicarea anumitor dispoziții ale Convenției din 29 mai 2000 referitoare la asistența judiciară reciprocă în materie penală între statele membre ale Uniunii Europene și ale protocolului din 2001 la aceasta

EXPUNERE DE MOTIVE

CONTEXTUL PROPUNERII

Obiectivul acordului [JO L 26 din 29.1.2004] este de a îmbunătăți cooperarea judiciară în materie penală între statele membre ale Uniunii Europene și Islanda și Norvegia prin aplicarea anumitor dispoziții ale Convenției din 29 mai 2000 referitoare la asistența judiciară reciprocă în materie penală între statele membre ale Uniunii Europene și ale protocolului din 2001 la aceasta Islandei și Norvegiei.

Scopul Convenției din 29 mai 2000 referitoare la asistența judiciară reciprocă în materie penală este de a încuraja și de a moderniza cooperarea între autoritățile judiciare, polițienești și vamale prin completarea dispozițiilor și facilitarea aplicării Convenției din 1959 a Consiliului Europei privind asistența reciprocă în materie penală și a protocolului din 1978 la aceasta, a Convenției din 1990 de aplicare a Acordului Schengen și a Tratatului Benelux din 1962.

Convenția este completată printr-un protocol stabilit de Consiliu în conformitate cu articolul 34 din Tratatul privind Uniunea Europeană [JO C 326 din 21.11.2001] care prevede măsuri suplimentare, cum ar fi cereri de informații privind tranzacții bancare, pentru a combate criminalitatea în general și criminalitatea organizată în particular.

Semnarea Acordului între Uniunea Europeană și Republica Islanda și Regatul Norvegiei privind aplicarea anumitor dispoziții ale Convenției din 29 mai 2000 referitoare la asistența judiciară reciprocă în materie penală între statele membre ale Uniunii Europene și ale protocolului din 2001 la aceasta a fost autorizată de Consiliu în decizia sa din 17 decembrie 2003 pe baza articolelor 24 și 38 din Tratatul privind Uniunea Europeană.

Până în prezent, acordul nu a fost încheiat și nu a intrat în vigoare.

Odată cu intrarea în vigoare a Tratatului de la Lisabona, la 1 decembrie 2009, procedurile de urmat în acest sens de către Uniunea Europeană sunt reglementate de articolul 218 al Tratatului privind funcționarea Uniunii Europene.

Acordul a fost semnat încă de acum 6 ani și, prin urmare, ar trebui încheiat cât mai curând posibil.

Articolul 218 alineatul (6) litera (a) din Tratatul privind funcționarea Uniunii Europene prevede că în cazul acordurilor care se referă la domenii care fac obiectul procedurii legislative ordinare, Consiliul adoptă o decizie de încheiere a acordului după obținerea aprobării Parlamentului European.

Prin urmare, Comisia recomandă Consiliului, după obținerea acordului Parlamentului European, să adopte o decizie de încheiere a Acordului între Uniunea Europeană și Republica Islanda și Regatul Norvegiei privind aplicarea anumitor dispoziții ale Convenției din 29 mai 2000 referitoare la asistența judiciară reciprocă în materie penală între statele membre ale Uniunii Europene și ale protocolului din 2001 la aceasta.

2009/0189 (NLE)

Propunere de

DECIZIE A CONSILIULUI

privind încheierea acordului între Uniunea Europeană și Republica Islanda și Regatul Norvegiei privind aplicarea anumitor dispoziții ale Convenției din 29 mai 2000 referitoare la asistența judiciară reciprocă în materie penală între statele membre ale Uniunii Europene și ale protocolului din 2001 la aceasta

CONSILIUL UNIUNII EUROPENE,

având în vedere Tratatul privind funcționarea Uniunii Europene, în special articolul 82 alineatul (1) litera (d), citit în coroborare cu articolul 218 alineatul (6) litera (a),

având în vedere propunerea Comisiei,

având în vedere aprobarea Parlamentului European,

întrucât:

1. La 19 decembrie 2002, Consiliul a autorizat Președinția Consiliului, asistată de Comisie, să înceapă negocieri în vederea aplicării anumitor dispoziții ale Convenției din 29 mai 2000 referitoare la asistența judiciară reciprocă în materie penală între statele membre ale Uniunii Europene și ale protocolului din 2001 la aceasta.

2. În conformitate cu Decizia 2004/79/CE a Consiliului din 17 decembrie 2003, Acordul între Uniunea Europeană și Republica Islanda și Regatul Norvegiei privind aplicarea anumitor dispoziții ale Convenției din 29 mai 2000 referitoare la asistența judiciară reciprocă în materie penală între statele membre ale Uniunii Europene și ale protocolului din 2001 la aceasta a fost semnat la …., sub rezerva încheierii sale la o dată ulterioară.

3. Până în prezent, acordul nu a fost încheiat. Odată cu intrarea în vigoare a Tratatului de la Lisabona, la 1 decembrie 2009, procedurile de urmat în acest sens de către Uniunea Europeană sunt reglementate de articolul 218 din Tratatul privind funcționarea Uniunii Europene.

4. Acordul ar trebui încheiat.

5. [În conformitate cu articolul 3 din Protocolul nr. 21 privind poziția Regatului Unit și Irlandei cu privire la spațiul de libertate, securitate și justiție, anexat la Tratatul privind Uniunea Europeană și la Tratatul privind funcționarea Uniunii Europene, Regatul Unit și Irlanda și-au notificat dorința de a participa la adoptarea prezentei decizii.]

6. În conformitate cu articolele 1 și 2 din Protocolul nr. 22 privind poziția Danemarcei anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, nu are obligații în temeiul acordului și nu face obiectul aplicării acestuia,

ADOPTĂ PREZENTA DECIZIE:

Articolul 1

Se încheie Acordul între Uniunea Europeană și Republica Islanda și Regatul Norvegiei privind aplicarea anumitor dispoziții ale Convenției din 29 mai 2000 referitoare la asistența judiciară reciprocă în materie penală între statele membre ale Uniunii Europene și ale protocolului din 2001 la aceasta[1].

Textul acordului încheiat se atașează la prezenta decizie.

Articolul 2

Președintele Consiliului desemnează persoana împuternicită să efectueze, în numele Uniunii Europene, notificarea prevăzută la articolul 6 alineatul (1) din acord, prin care se exprimă consimțământul Uniunii Europene de a-și asuma obligații în temeiul acordului.

Articolul 3

Prezenta decizie intră în vigoare la data adoptării sale. Aceasta se publică în Jurnalul Oficial al Uniunii Europene .

Data intrării în vigoare a acordului se publică în Jurnalul Oficial al Uniunii Europene .

Adoptată la Bruxelles,

Pentru Consiliu

[Președintele]

[1] JO L 26, 29.1.2004, p. 3.